मोदी ने गहरे रक्षा संबंधों का हवाला देते हुए कहा , ‘‘यह साझे दृष्टिकोण की नैसर्गिक सहभागिता है. हमारे रक्षा संबंध दोनों पक्षों के लिए सबसे मजबूत संबंधों में से हैं. हमारी सशस्त्र सेना सिंगापुर की सेना का आदर एवं प्रशंसा करती है. भारत के सिंगापुर के साथ सबसे लंबे और सतत नौसैनिक अभ्यास होते रहे हैं. ’’ उन्होंने कहा कि दोनों देश अंतरराष्ट्रीय मंचों पर नियम आधारित व्यवस्था, सभी देशों के लिए स्वायत्त समानता और वाणिज्य एवं संबंधों के लिए मुक्त एवं खुले रास्ते के मुद्दे पर एक सुर में बोलते हैं.